У домаћиново здравље
Пописмо у славу Божју по једну чашу и сваку редњу нашу, а сада ћемо напити у здравље нашега брата домаћина, за његов житак и ужитак, живот и добро здравље: за здравље његове поштене главе, његови синова и синоваца, унука и омладака живот и лијепо здравље, ако Бог да! Нека нашега брата домаћина и његови синова и синоваца јаки Бог и данашњи дан дуго и за много а у свакој срећи придржао! Дичио се ш њима као даница на ведру небу, и китио славом и поносом као гора Ђурђевданом а бостан ружом и босиљем,да Бог да! Који гођ рад радио, одазла се бранио, нико му не наудио! Испод његовога јакога и високога шљемена износио двадесет и четири сретња сјемена, да Бог да! Под жарко сунце, пред тежака и сељака сјеме сијао, а Богу се молио, плугому широм гонило, а рало с миром у дубину ронило; окретало се источном и западњом, Бог му давао, а Бог му помагао, да Бог да! Од неба му росило, а од земље родило; било му у класу класато а у бусу бусато, у трсу трсато а у гувну рпато а у амбару много, био му хаир и берићет, да Бог да! Клас му
отезао и претезао, од Божјега дара и бехара. а од земаљскога рода да насити вољна и невољна, и ко се гођ гости говорио: да Бог прости! На његову поштену софру дочекивао ништа и у бога на поштење и глас као данас нас овђе, ако Бог да! Свакоме чинио част
и удјелак; свакоме дијелио, никадму не пресушило, а највише себе оставио! Ко гођ му дошао пјевајући, од двора му пошао пјевајући и играјући, рука пунани, срца весела, а образа поштена! Свак му долазио на изобилну част а на поштени глас сад и вазда,
да Бог да! 

Сада сви, који су за трпезом, завичу: амин! Бог те чуо и услишио!

Референце

Извор
Српске народне пјесме из Херцеговине (женске), за штампу их приредио Вук Стеф. Караџић, (Трошком народнијех пријатеља), у Бечу, у наклади Ане удове В. С. Караџића, 1866., стр. 352-353.

Женске народне песме
Вук Стефановић Караџић: Српске народне пјесме женске из Херцеговине